Pasgebore baba in veld gelosArgieffoto Foto: HeikeIr, Pixabay ŉ Veeherder het op ŉ pasgebore babadogtertjie afgekom terwyl hy beeste en skape in ŉ veld in die Oos-Kaap laat wei het. Kapt. Jackson Manatha, polisiewoordvoerder, het Maandag gesê die baba is Woensdag, omstreeks 17:00, in die Kwa Sotomela-nedersetting naby die Bika-kampus van die Walter Sisulu Universiteit in Butterworth gevind. “Die herder het drie hoërskoolmeisies gesien en hulle van die babatjie vertel. Die skoolmeisies het die Msombomvu-polisie ontbied. Die baba is na ŉ hospitaal in Butterworth geneem, waar sy steeds behandel word,” het Manatha gesê. Die polisie ondersoek ŉ saak van kinderverwaarlosing. Niemand is nog in verband met die voorval in hegtenis geneem nie.